**Akmenės rajono savivaldybės Jaunimo iniciatyvų ir laisvalaikio užimtumo plėtojimo programos projektas „Kartu mes- jėga“**

**Projekto tikslas** – ugdyti psichikos sveikatą, išmokti atpažinti ir įvardinti savo išgyvenimus, kalbėti apie savo savijautą bei įgyti kompetencijų, kurios padės saugoti ir rūpintis savo emocine sveikata, siekti harmoningų santykių su kitu žmogumi, suteikti galimybę atsiskleisti kūrybiškumui.

Projektą „Kartu mes- jėga“ vykdė Naujosios Akmenės Ramučių gimnazijos mokinių iniciatyvinė grupė „MES“, bendradarbiaudama su institucijomis: Akmenės rajono policijos komisariatu, Kovos su prekyba žmonėmis ir išnaudojimu centru (KOPŽI), Kauno skyriumi, Akmenės rajono savivaldybės visuomenės sveikatos biuru, Šiaulių miesto savivaldybės viešosios bibliotekos Komiksų skyriumi, lektore, žurnaliste, švietimo ir verslo konsultante Lidija Laurinčiukiene, jogos meistre Svetlana Lopatkina ir gimnazijos mokytojais.

Ramučių gimnazijos aktų salėje skambėjo gongų garsai. Mokiniai, mokytojai ir   svečiai gavo progą  susipažinti su jogos meistre bei specialiste Svetlana Lopatkina. Gimnazijoje lankėsi Kovos su prekyba žmonėmis ir išnaudojimu centro (KOPŽI) Kauno skyriaus atstovė, socialinio darbo koordinatorė Vaida Matusevičiūtė. Koordinatorė vedė paskaitas „Prekyba žmonėmis – kaip apsisaugoti? “ II-III gimnazijos klasių mokiniams, mokytojams.

2018 m. lapkričio 12 – 16 dienomis Ramučių gimnazijoje vyko tradicinė prevencinė savaitė „Mes prieš žalingus įpročius“. III klasių mokiniai su bibliotekos vedėja Regina Altukavičiene diskutavo tema „Optimizmo genas - kodėl verta jį ugdyti“. Pokalbio metu buvo nagrinėjami optimistų ir pesimistų skirtumai, kaip šios savybės nulemia gyvenimą, kodėl verta ugdyti savyje optimizmą. Mokiniai atliko testą ir nusistatė savo požiūrį į gyvenimą.

Mokinių iniciatyvinė grupė „MES“ kvietė I-II klasių mokinius dalyvauti akcijoje - konkurse „Laiškas Gimnazijai“ ir parašyti savo sėkmes, džiaugsmus ar problemas ar /ir kaip jaučiasi gimnazijoje. Sulaukė ir palinkėjimų mokyklai.

Meno terapija mokiniai išreiškė savo mintis, piešiant mandalas, tapant  ar naudojant kitas meninės raiškos priemones. Gražiausios mandalos eksponuojamos stenduose.

2018-11-15 gimnazijoje vyko seminaras ,,Kaip išvengti gimnazistui perdegimo?, kurį vedė lektorė žurnalistė, švietimo ir verslo konsultantė Lidija Laurinčiukienė. Gruodžio 6 d. mokinių iniciatyvinė grupė „MES“,  IID  klasės  mokiniai su mokytoja Vita Pociene vyko į Šiaulių miesto savivaldybės viešosios bibliotekos Komiksų skyrių.

Gimnazijos mokiniai, mokytojai noriai įsijungė į projekto veiklą. Projektas buvo viešinamas gimnazijos internetiniame puslapyje <http://www.ramuciugimnazija.lt>, facebook paskyroje, elektroniniame dienyne TAMO, gimnazijos stenduose ir visiems pasirodė labai patrauklus.

Ši projektinė veikla mums mokiniams puiki galimybė mokytis dirbti bendradarbiaujant, įgyti kompetencijų, kurios padės saugoti ir rūpintis savo emocine sveikata, siekti harmoningų santykių su kitu žmogumi, suteikti galimybę atsiskleisti kūrybiškumui. Veiklomis stengtasi parodyti, kad turtingos, įsimenančios, malonios gyvenimo gimnazijoje patirtys yra tiek pat svarbios, kiek ir žinios.

Projekto koordinatorė Virginija Račkauskienė